钦定古今图书集成/方舆汇编/职方典/第1031卷 > 《处置》
## 钦定古今图书集成/方舆汇编/职方典/第1031卷 > 《处置》

福建僻在南服，昔称沃壤。顷缘“岛倭入犯，山寇内讧，
地方荼毒极矣。大扺、兴、泉、漳以海为襟，民习犷悍；而
月港、海沧、诏安、漳浦、同安、福清等县，则为溟渤要害；
延、邵、汀以山为枕，民多负固；而上犹永定、大田、永安、
松溪、光泽等县，则为逋逃渊薮。”福宁居通省上游，八
闽喉舌。南澳系广、闽交界，倭寇巢穴，地势民情，尤难
控制。且闽中地狭民贫，残伤之馀，钱粮无措。窥伺者
未己，兵食之计不可缓也；反侧者未安，绥靖之方不
可后也。端本澄源，补偏救弊，全赖有司；而风励激劝，
则又系乎抚镇诸大臣焉。